# Alcohol deshidrogenasa

Les alcohol deshidrogenases (ADH), amb el número EC:1.1.1.1, són un grup d'enzims deshidrogenases que es presenten en molts organismes i faciliten la interconversió entre els alcohols i els aldehids o cetones amb la reducció del NAD a NADH (NAD$^+$ a NADH). En humans i altres animals serveixen per degradar els alcohols que d'altra manera serien tòxics i participen en la formació d'aldehids cetones o grups d'alcohol útils durant la biosíntesi de diversos metabòlits. En els llevats, les plantes i molts bacteris, algunes alcohol deshidrogenases catalitzen la reacció oposada com una part de la fermentació per assegurar el constant subministrament de NAD$^+$.

## Descobriment

La primera alcohol deshidrogenasa va ser purificada el 1937 del Saccharomyces cerevisiae (llevat de forner). Molts aspectes del mecanisme catalític de l'ADH dels cavalls va ser estudiat per Hugo Theorell. A principi de 1960 es va descobrir alcohol deshidrogenases en les mosques del gènere Drosophila.

## Propietats

Les alcohol deshidrogenases comprenen un grup de diversos isoenzims que catalitzen l'oxidació d'alcohols primaris i secundaris a aldehids i cetones, respectivament, i també poden catalitzar la reacció inversa. En els mamífers és na reacció redox (reducció/oxidació) que implica el coenzim nicotinamida adenina dinucleòtid (NAD$^+$) i el cofactor PQQ.
L'alcohol deshidrogenasa és una proteïna dímer amb una massa de 80 kDa.
L'alcohol deshidrogenasa també està implicada en la toxicitat d'altres tipus d'alcohols: Per exemple oxida el metanol per produir formaldehid i etilen glicol que finalment dona àcid glicòlic i àcid oxàlic. Els humans tenen com a mínim 6 alcohol deshidrogenases lleugerament diferents.

## Alcoholisme i drogodependència

Hi ha estudis que mostren que els ADH poden tenir influència en el metabolisme de l'etanol en els alcohòlics i sembla que alcoholisme i drogodependència estan lligats. S'han trobat uns pocs gens relacionats amb l'alcoholisme i 7 gens relacionats amb la drogodependència, i la investigació està en curs.

## Referències

InterPro content|IPR001670
* ↑ PDB 1m6h; Sanghani PC, Robinson H, Bosron WF, Hurley TD «Human glutathione-dependent formaldehyde dehydrogenase. Structures of apo, binary, and inhibitory ternary complexes». Biochemistry, 41, 35, setembre 2002, pàg. 10778–86. DOI: 10.1021/bi0257639. PMID: 12196016.
* ↑ Negelein E, Wulff HJ Biochem. Z., 293, 1937, pàg. 351.
* ↑ Theorell H, McKee JS «Mechanism of action of liver alcohol dehydrogenase». Nature, 192, 4797, octubre 1961, pàg. 47–50. DOI: 10.1038/192047a0. PMID: 13920552.
* 1 2 Sofer W, Martin PF «Analysis of alcohol dehydrogenase gene expression in Drosophila». Annual Review of Genetics, 21, 1987, pàg. 203-25. DOI: 10.1146/annurev.ge.21.120187.001223. PMID: 3327463.
* ↑ Hammes-Schiffer S, Benkovic SJ «Relating protein motion to catalysis». Annual Review of Biochemistry, 75, 2006, pàg. 519–41. DOI: 10.1146/annurev.biochem.75.103004.142800. PMID: 16756501.
* ↑ Luo X, Kranzler HR, Zuo L, Wang S, Schork NJ, Gelernter J «Multiple ADH genes modulate risk for drug dependence in both African- and European-Americans». Human Molecular Genetics, 16, 4, febrer 2007, pàg. 380–90. DOI: 10.1093/hmg/ddl460. PMC: 1853246. PMID: 17185388.
* ↑ Sher KJ, Grekin ER, Williams NA «The development of alcohol use disorders». Annual Review of Clinical Psychology, 1, 2005, pàg. 493–523. DOI: 10.1146/annurev.clinpsy.1.102803.144107. PMID: 17716097.

## Enllaços externs

* PDBsum Arxivat 2008-05-17 a Wayback Machine. has links to three-dimensional structures of various alcohol dehydrogenases contained in the Protein Data Bank
* ExPASy contains links to the alcohol dehydrogenase sequences in Swiss-Prot, to a Medline literature search about the enzyme, and to entries in other databases.
* Radio Free Genome created a musical score from a sequence of alcohol dehydrogenase. MP3 audio version and an open source version of the software used to create it is available.